stanford-oval/wikipedia huggingface dataset:
โอ๊ทส์! ทาตากาเอะ! โอเอ็นดัง
ทีมเชียร์

ตัวละครในเกมโอสุ! ทาตากาเอะ! โอเอ็นดังที่ผู้เล่นสามารถเลือกได้นั้น เป็นสมาชิกของทีมเชียร์ ซึ่งแต่ละคนจะเปรียบเสมือนระดับความยากของเกม ซึ่งจะแปรตามในแต่ละด่านคือ จำนวนปุ่มกดและเวลาในการกด โดยยิ่งระดับความยากสูงขึ้น จำนวนปุ่มจะมากขึ้นและมีเวลาในการกดน้อยลง
ทานากะ ฮาจิเมะ (田中 一) - ตำแหน่งน้องใหม่ในทีม เป็นตัวละครในระดับความยาก "ง่าย"
อิปปงงิ ริวตะ (一本木 龍太) - ตำแหน่งลีดเดอร์ในทีม เป็นตัวละครในระดับความยาก "ธรรมดา" เขาเป็นตัวละครที่ปรากฏอยู่ในปกหน้าของกล่องเกมและหน้าจอหลักของเกม
โดเมกิ ไค (百目鬼 魁) - ตำแหน่งประธานทีมเชียร์ เป็นตัวละครในระดับความยาก "ยาก" จะให้เลือกเล่นเมื่อจบเกมในระดับธรรมดาและง่าย
ซูซูกิ อิตเท็ตสึ และ ไซโต้ อาสึชิ (鈴木 一徹、斉藤 篤) - ปรากฏเคียงคู่กับตัวละครชายทั้ง 3 โดยเป็นลักษณะของผู้ช่วยในการเชียร์ ซูซูกิมีจุดเด่นที่ไว้ผมทรงโมฮอว์คและไซโต้มีจุดเด่นที่ปิดตาข้างหนึ่ง
เชียร์ลีดเดอร์หญิง (チアガールズ) - เป็นทีมพิเศษที่ เป็นตัวละครในระดับความยาก "ยากมาก" จะให้เลือกเล่นได้เมื่อจบเกมในระดับยาก สมาชิกในทีมได้แก่ อาเมมิยะ ซายากะ (雨宮 沙耶花, ผู้นำ), คันดะ อาโออิ (神田 葵, ใส่แว่น), แอนนา ลินด์เฮิร์ตส (アンナ・リンドハースト, ผมบลอนด์)
เพลงที่ใช้ในเกมและด่านต่างๆ

เพลงที่ใช้ในเกมโอสุ! ทาตากาเอะ! โอเอ็นดังเกือบทุกเพลงจะมีการเปลี่ยนคนร้องและบางเพลงจะเปลี่ยนจังหวะและทำนองเพื่อให้เข้ากับตัวเกม บางเพลงมีการตัดหรือเพิ่มเนื้อร้องบางส่วน โดยเพลงที่เกมใช้นั้นจะเป็นเพลงประเภทเจป๊อป ของช่วงปี ค.ศ. 1990 - ค.ศ. 2000 ในขณะเดียวกันในแต่ละด่านก็จะมีเรื่องราวซึ่งสอดคล้องกับวัฒนธรรมและประเพณีของญี่ปุ่นและแต่ละด่าน (ตามลำดับ) ซึ่งระดับความยากก็จะยากขึ้นเรื่อยๆ
ループ&ループ (ลูป & ลูป) (Asian Kung-fu Generation) - นักเรียนที่มุ่งมั่นกับการเตรียมสอบเข้ามหาวิทยาลัย
メロディー (เมโลดี้) (175R) - ชายหนุ่มที่ต้องหาแนวร่วมมาช่วยหามเกี้ยวแข่งในงานประเพณีให้ชนะฝ่ายพ่อของแฟนสาว
恋のダンスサイト (โค่ย โนะ แดนซ์ไซต์ ) (มอร์นิงมุซุเมะ) - สาวออฟฟิศกับความหวังจะได้ควงคู่งานเลี้ยงกับหัวหน้าแผนกสุดหล่อ
ガッツだぜ!! (กัตส์ ดะเซะ!! ) (Ulfuls) - ม้าแข่งที่ต้องจับโจรปล้นเงิน
リンダ リンダ (ลินดาลินดา) (The Blue Hearts) - เจ้าของร้านราเม็งที่ต้องหาทางกอบกู้กิจการ
スリル (ทริล) (โทโมยาสึ โฮเท) - เด็กประถมที่ต้องพิชิตใจเด็กผู้หญิงที่เขาแอบชอบกับนักกีฬาดอดจ์บอลของโรงเรียน
ココロオドル (โคโคโระโอโดรุ) (nobodyknows+) - ช่างปั้นดินเผาที่ต้องการสร้างแรงบันดาลใจในการปั้นดินเผา
熱き鼓動の果て (อัตสึคิ โคโด โนะ ฮาเตะ)  (B'z) - ครูโรงเรียนมัธยมปลายที่ต้องการให้สอนเด็กนักเรียนหญิงล้วนเข้าใจถึงความหมายของการศึกษา
狙いうち (เนไรอุจิ ) (ลินดา ยามาโมโตะ) - พระนางคลีโอพัตราที่ต้องการสร้างพีระมิดเพื่อขอพรให้ตัวเองผอมเหมือนเดิม
One Night Carnival (คิชิดัน) - นักไวโอลินที่ต้องสู้กับอาการท้องเสียเพื่อไปแสดงให้ทันเวลา
大切なもの (ไทเซ็ตสึนะโมโนะ) (Road of Major) - ผู้สมัครรับเลือกตั้งนายกเขต ที่ต้องขับเคี่ยวกับคู่แข่งที่ใช้กลโกง
Over the Distance (ฮิโตมิ ไยดะ) - วิญญาณชายหนุ่มขอโอกาสจากพระเจ้า 1 ชั่วโมง ให้ตนสามารถไปบอกรักกับแฟนของเขา
上海ハニー (ชางไห่ฮันนี่) (Orange Range) - ตำรวจสองคนต้องต่อสู้กับกองทัพหุ่นยนต์จากนอกโลก
太陽が燃えている (ไทโย งะ โมเอเตะอิรุ) (The Yellow Monkey) - ยอดมนุษย์ซาลารี่แมนที่ต้องช่วยเหลือลูกสาวจากปีศาจหนูยักษ์
Ready Steady Go (L'Arc~en~Ciel) - อุกกาบาตกำลังชนโลกในอีกไม่กี่ชั่วโมง เป็นหน้าที่ของคนทั้งโลกที่จะรวมพลังปกป้องโลกไว้
อีลีทบีทเอเจนท์ส

ในวันที่ 6 พฤศจิกายน ค.ศ. 2006 นินเทนโดและ iNis ได้ทำการผลิตและวางจำหน่ายอีลีทบีทเอเจนท์ส โดยมีรูปแบบการเล่นที่เหมือนกับเกมโอ๊ทส์! ทาตากาเอะ! โอเอ็นดัง แต่เปลี่ยนเนื้อหาและเพลงที่ใช้ให้เข้ากับวัฒนธรรมตะวันตกและปรับปรุงระบบการเล่นโดยรวมอีกด้วย
แหล่งข้อมูลอื่น

เว็บไซต์ทางการ (ในภาษาญี่ปุ่น)
Osu! Tatakae! Ouendan ที่ MobyGames
รายการทางหลวงแผ่นดินในประเทศไทย

การแบ่งเขตหมายเลขทางหลวงแผ่นดินในประเทศไทยตามหมายเลขตัวแรก






  หมายเลข 1
  หมายเลข 2

  หมายเลข 3
  หมายเลข 4
ทางหลวงแผ่นดินในประเทศไทย มีการกำหนดหมายเลขทางหลวงตามภูมิภาค ซึ่งแบ่งโดยกรมทางหลวง ได้แก่ ภาคเหนือ ภาคตะวันออกเฉียงเหนือ ภาคกลาง และภาคใต้ โดยจะใช้หมายเลขตัวแรกในการบอกภาคที่ตั้งของเส้นทาง
สำหรับบทความรายการทางหลวงแผ่นดินในประเทศไทย จะจำแนกตามระบบหมายเลขทางหลวง ดังนี้
หมวดที่ขึ้นต้นด้วย 1 สำหรับทางหลวงแผ่นดินที่อยู่ในภาคเหนือ (บางส่วนในภาคกลาง และภาคตะวันออกเฉียงเหนือ)
หมวดที่ขึ้นต้นด้วย 2 สำหรับทางหลวงแผ่นดินที่อยู่ในภาคตะวันออกเฉียงเหนือ (บางส่วนในภาคเหนือ และภาคกลาง)
หมวดที่ขึ้นต้นด้วย 3 สำหรับทางหลวงแผ่นดินที่อยู่ในภาคกลาง (รวมทั้งภาคตะวันออก ภาคตะวันตก บางส่วนในภาคตะวันออกเฉียงเหนือ และภาคใต้)
หมวดที่ขึ้นต้นด้วย 4 สำหรับทางหลวงแผ่นดินที่อยู่ในภาคใต้ (บางส่วนในภาคกลาง และภาคตะวันตก)
ดูเพิ่ม

ทางหลวงในประเทศไทย
แหล่งข้อมูลอื่น

ระบบสารสนเทศเครือข่ายทางหลวง เก็บถาวร 2016-06-16 ที่ เวย์แบ็กแมชชีน
ปฐมจุลจอมเกล้า

| เครื่องราชอิสริยาภรณ์จุลจอมเกล้า ชั้นปฐมจุลจอมเกล้า |
| --- | --- |
 เครื่องราชอิสริยาภรณ์จุลจอมเกล้า ชั้นปฐมจุลจอมเกล้า ฝ่ายหน้า
มอบโดย พระมหากษัตริย์ไทย
อักษรย่อ: ป.จ.
ประเภท: ฝ่ายหน้า : สายสะพายมีดารา มีสายสร้อย ฝ่ายใน : สายสะพายมีดารา
วันสถาปนา: ฝ่ายหน้า : พ.ศ. 2416  ฝ่ายใน : พ.ศ. 2436
ประเทศ:  ราชอาณาจักรไทย
ภาษิต: เราจะบำรุงตระกูลวงศ์ให้เจริญ
จำนวนสำรับ: ฝ่ายหน้า : 30 สำรับ ฝ่ายใน : 20 สำรับ
แพรแถบ: 
ผู้สมควรได้รับ: พระบรมวงศานุวงศ์ ข้าราชการทั้งปวง (พระราชทานตามพระราชอัธยาศัย)
มอบเพื่อ: เป็นเครื่องหมายแสดงอิสริยยศและระลึกถึงความดีความชอบของบุคคลซึ่งได้รักษาแผ่นดินมาแต่ก่อนถึงปัจจุบัน
สถานะ: ยังพระราชทานอยู่
ผู้สถาปนา: พระบาทสมเด็จพระจุลจอมเกล้าเจ้าอยู่หัว
ประธาน: พระบาทสมเด็จพระวชิรเกล้าเจ้าอยู่หัว
สถิติการมอบ
รายแรก: กรมพระราชวังบวรวิไชยชาญ  พ.ศ. 2416
รายล่าสุด: พระวรวงศ์เธอ พระองค์เจ้าเฉลิมศึกยุคล  16 มิถุนายน พ.ศ. 2567
ทั้งหมด: 300 ราย
ลำดับเกียรติ
สูงกว่า: ปฐมจุลจอมเกล้าวิเศษ รัตนวราภรณ์
รองมา: เสนางคะบดี
หมายเหตุ: ฝ่ายหน้า : มีศักดิ์เสมอเจ้าพระยา และพระราชทานสืบตระกูลได้ถึงชั้นบุตรชาย   ฝ่ายใน : มีคำนำหน้านาม "ท่านผู้หญิง"
ปฐมจุลจอมเกล้า มีอักษรย่อว่า ป.จ. เป็นเครื่องราชอิสริยาภรณ์ในตระกูลเครื่องราชอิสริยาภรณ์จุลจอมเกล้า ชั้นที่ 1 ซึ่งพระบาทสมเด็จพระเจ้าอยู่หัวจะพระราชทานทั้งฝ่ายหน้า (บุรุษ) จำนวน 30 สำรับ และฝ่ายใน (สตรี) จำนวน 20 สำรับ โดยปฐมจุลจอมเกล้าจัดเป็นเครื่องราชอิสริยาภรณ์ที่มีลำดับเกียรติอันดับที่ 6 และถือเป็นชั้นสูงสุดของเครื่องอิสริยาภรณ์จุลจอมเกล้าที่พระราชทานให้แก่ฝ่ายใน
ประวัติ

เครื่องราชอิสริยาภรณ์จุลจอมเกล้า ชั้นปฐมจุลจอมเกล้า เป็นเครื่องราชอิสริยาภรณ์ที่พระบาทสมเด็จพระจุลจอมเกล้าเจ้าอยู่หัวทรงสร้างขึ้นพร้อมกับการสถาปนาเครื่องราชอิสริยาภรณ์จุลจอมเกล้าเมื่อปี พ.ศ. 2416 เมื่อแรกสถาปนานั้นพระราชทานเฉพาะฝ่ายหน้า (บุรุษ) เท่านั้น โดยมีจำนวนทั้งสิ้น 21 สำรับ แบ่งเป็น
สำหรับพระมหากษัตริย์ดวงตราและสายสร้อยจะประดับเพชรล้วน 1 สำรับ
สำหรับพระราชทานแก่พระบรมวงศานุวงศ์ผู้เป็นหัวหน้าราชตระกูล อัครมหาเสนาบดีจัตุสดมภ์และหัวเมืองซึ่งเป็นเมืองเอกที่มีบรรดาศักดิ์เป็นเจ้าพระยา และผู้ได้รับพระราชทานตรานพรัตนราชวราภรณ์อีกจำนวน 20 สำรับ
โดยปฐมจุลจอมเกล้าจัดเป็นชั้นที่มีลำดับเกียรติสูงสุดของเครื่องราชอิสริยาภรณ์ตระกูลจุลจอมเกล้าที่พระราชทานสำหรับฝ่ายหน้า จนกระทั่ง ในปี พ.ศ. 2443 มีการสถาปนาเครื่องราชอิสริยาภรณ์จุลจอมเกล้า ชั้นที่ 1 เพิ่มขึ้น เรียกว่า ปฐมจุลจอมเกล้าวิเศษ ซึ่งมีลำดับเกียรติสูงที่สุดสำหรับเครื่องราชอิสริยาภรณ์ตระกูลจุลจอมเกล้า ดังนั้น ชั้นปฐมจุลจอมเกล้าจึงมีลำดับเกียรติรองจากชั้นปฐมจุลจอมเกล้าวิเศษตั้งแต่นั้นมา
ส่วนฝ่ายใน (สตรี) นั้น พระองค์ทรงสร้างกล่องหมากและหีบหมากเป็นเครื่องยศสำหรับพระราชทานในทำนองเดียวกันกับเครื่องราชอิสริยาภรณ์จุลจอมเกล้าสำหรับพระราชทานฝ่ายหน้า แต่ไม่ได้พระราชทานโดยทางสืบสกุลและไม่จำกัดจำนวน โดยชั้นสูงที่สุด เรียกว่า กล่องปฐมจุลจอมเกล้า เทียบได้กับชั้นปฐมจุลจอมเกล้าสำหรับพระราชทานฝ่ายหน้า โดยมีลักษณะเป็นกล่องหมากทำด้วยเงินกาไหล่ทองจำหลักเป็นลายชัยพฤกษ์พื้นลงยาสีขาบ ฝากล่องมีดวงดาราปฐมจุลจอมเกล้าอยู่กลางอยู่กลาง ขอบนอกเป็นอักษรว่า "การพระราชพิธีบรมราชภิเษก ปีระกาเบญจศก จุลศักราช ๑๒๓๕" มีตลับข้างใน 4 ใบจัดเป็นครึ่งซีกตามรูปกล่อง จนกระทั่ง ในปี พ.ศ. 2436 พระองค์จึงพระราชดำริเห็นสมควรที่จะทรงสร้างเครื่องราชอิสริยาภรณ์จุลจอมเกล้าฝ่ายในขึ้น เพื่อให้สมาชิกผู้ได้รับพระราชทานได้ประดับตนเป็นที่แสดงเกียรติยศเพิ่มขึ้น โดยชั้นสูงที่สุดสำหรับพระราชทานแก่ฝ่ายใน คือ
ปฐมจุลจอมเกล้า สำหรับพระราชทานแก่มหาสวามินีหรือคณาธิปตานี 1 ดวง
พระราชทานสำหรับฝ่ายในอีก 15 ดวง รวมทั้งสิ้น 16 ดวง
ในรัชสมัยพระบาทสมเด็จพระปรเมนทรมหาอานันทมหิดล ได้มีการแก้ไขกฎหมายว่าด้วยเครื่องราชอิสริยาภรณ์จุลจอมเกล้า โดยกำหนดจำนวนเครื่องราชอิสริยาภรณ์จุลจอมเกล้า ชั้นปฐมจุลจอมเกล้า สำหรับพระราชทานฝ่ายหน้าไว้ 30 สำรับ และสำหรับพระราชทานฝ่ายใน 20 สำรับ โดยไม่นับรวมกับจำนวนสำรับที่พระราชทานแก่ผู้มีเกียรติจากต่างประเทศ
ลักษณะและองค์ประกอบ

เครื่องราชอิสริยาภรณ์จุลจอมเกล้า ชั้นปฐมจุลจอมเกล้า สามารถแบ่งออกสำหรับพระราชทานให้ฝ่ายหน้าและฝ่ายใน โดยมีลักษณะดังนี้
ลักษณะและองค์ประกอบ > ฝ่ายหน้า

เครื่องราชอิสริยาภรณ์จุลจอมเกล้า ชั้นปฐมจุลจอมเกล้า สำหรับพระราชทานฝ่ายหน้านั้น 1 สำรับ ประกอบด้วย ดวงตรา ดารา และสายสร้อย ซึ่งมีลักษณะดังนี้
ดวงตรา
ด้านหน้า มีลักษณะเป็นรัศมี 8 แฉก ลงยาสีชมพู มีรัศมีทองแทรกตามระหว่างแฉก มีใบชัยพฤกษ์สองข้าง ลงยาสีเขียว กลางดวงตรามีพระบรมฉายาสาทิสลักษณ์ พระบาทสมเด็จพระจุลจอมเกล้าเจ้าอยู่หัว ขอบลงยาสีขาบ มีอักษรทองว่า "เราจะบำรุงตระกูลวงศ์ให้เจริญ" เบื้องบนมี พระจุลมงกุฎเปล่งรัศมีลงยาสีเขียว, สีแดง, สีขาบ และสีขาว
ด้านหลัง มีลักษณะเหมือนด้านหน้า แต่ที่กลางดวงตราเป็นรูปช้างไอราพต ลงยาสีขาว บนหลังช้างเป็นรูปตรีศูล ลงยาสีขาว ที่ขอบมีอักษรทองว่า "ปีระกา เบญจศก ศักราช ๑๒๓๕" รอบขอบเป็นรูปจักร ลงยาสีขาวพื้นแดง
ดวงตราใช้สำหรับห้อยกับสายสะพายสีชมพู กว้าง 10 เซนติเมตร สำหรับ สะพายบ่าซ้ายเฉียงลงทางขวา
ดารา มีลักษณะเป็นรัศมีทอง 8 แฉก รัศมีเงิน 8 แฉก กลางดารา พื้นสีชมพู มีอักษรพระปรมาภิไธยย่อ "จ.จ.จ." (จุฬาลงกรณ์จุลจอมเกล้า) ทองประดับเพชร ขอบลงยาสีขาบ และมีอักษรทองว่า "เราจะบำรุงตระกูลวงศ์ให้เจริญ" รอบขอบเป็นเพชรสร่งเงิน ใช้สำหรับประดับที่อกเสื้อเบื้องซ้าย
สายสร้อยลงยา หรือ สายสร้อยทอง จะได้รับพระราชทานอย่างใดอย่างหนึ่ง สำหรับชาวต่างประเทศนั้น พระราชทานหรือไม่ก็สุดแต่ทรงพระราชดำริเห็นสมควร โดยสายสร้อยมีลักษณะเป็นรูปอักษรพระปรมาภิไธยย่อ "จ.ป.ร." ไขว้ 16 องค์ ดอกบัว 17 ดอก สลับกันไปตลอดสาย กลางสายสร้อยเป็นรูปช้างไอราพต มีพระจุลมงกุฎเปล่งรัศมี มีเครื่องสูง 2 ข้าง มีราชสีห์ คชสีห์เชิญฉัตร สำหรับห้อยดวงตราสวมแทนสายสะพาย กับมีแพรจีบสีขาวกลัดทับสายสร้อยเหนือบ่าทั้ง 2 ข้าง
ลักษณะและองค์ประกอบ > ฝ่ายใน

เครื่องราชอิสริยาภรณ์จุลจอมเกล้า ชั้นปฐมจุลจอมเกล้า สำหรับพระราชทานฝ่ายในนั้น 1 สำรับ ประกอบด้วย ดวงตราและดารา ซึ่งมีลักษณะดังนี้
ดวงตรา มีลักษณะเหมือนเครื่องราชอิสริยาภรณ์จุลจอมเกล้า ชั้นปฐมจุลจอมเกล้า สำหรับพระราชทานฝ่ายหน้า แต่ขนาดย่อมกว่า ที่จุลมงกุฎและใบชัยพฤกษ์ประดับเพชร ด้านหลังมีอักษรทองว่า "รัตนโกสินทรศก ๑๑๒" ห้อยกับสายสะพายสีชมพู กว้าง 7.5 เซนติเมตร ใช้สำหรับสะพายบ่าซ้ายเฉียงลงทางขวา หรือห้อยกับแพรแถบสีชมพู กว้าง 5 เซนติเมตร ผูกเป็นรูปแมลงปอ ประดับเสื้อที่หน้าบ่าซ้าย
ดวงดารา มีลักษณะเหมือนเครื่องราชอิสริยาภรณ์จุลจอมเกล้า ชั้นปฐมจุลจอมเกล้า สำหรับพระราชทานฝ่ายหน้า แต่ขนาดย่อมกว่า ใช้สำหรับประดับที่อกเสื้อด้านซ้าย
หมายเหตุ : สำหรับพระราชินี ดาราประดับเพชรทั้งดวง
นอกจากนี้ ยังมี เครื่องหมายสำหรับประดับแพรแถบ สำหรับเครื่องราชอิสริยาภรณ์จุลจอมเกล้า ชั้นปฐมจุลจอมเกล้า โดยมีลักษณะเป็นรูป จ.จ.จ. ทองลงยาสีชมพูกับจุลมงกุฎทองลงยาสำหรับประดับกลางแพรแถบย่อสีชมพู และใช้ติดสำหรับดุมเสื้อซึ่งมีลักษณะเป็นรูปดอกไม้จีบด้วยแพรแถบสีชมพูประดับด้วยเครื่องหมายประดับแพรแถบดังที่กล่าวมาแล้วข้างต้น โดยมีสิทธิใช้ประดับเป็นดุมเสื้อเวลาแต่งเครื่องสากลโดยให้ประดับที่รังดุมคอพับของเสื้อชั้นนอกเบื้องซ้าย และสามารถใช้ประดับเมื่อสวมชุดไทย โดยบุรุษมีสิทธิใช้ประดับเป็นดุมเสื้อเวลาแต่งเสื้อชุดไทยสีสุภาพ โดยประดับที่อกเสื้อเบื้องซ้าย บริเวณปากระเป๋าเสื้อ ส่วนสตรีนั้น มีสิทธิใช้ประดับเป็นดุมเสื้อเวลาแต่งเสื้อชุดไทยเรือนต้น ชุดไทยจิตรลดา ชุดไทยอมรินทร์ และชุดไทยบรมพิมาน โดยประดับที่อกเสื้อเบื้องซ้าย
ลักษณะพิเศษ > เครื่องยศ

ในอดีต ผู้ได้รับพระราชทานเครื่องราชอิสริยาภรณ์จุลจอมเกล้า ชั้นปฐมจุลจอมเกล้านั้นจะได้รับพระราชทานเครื่องยศประกอบเครื่องราชอิสริยาภรณ์ ได้แก่ เสื้อครุยปัก จ.จ.จ. พานหมากทองคำลายสลัก เครื่องพร้อม คนโทน้ำลายสลักพร้อมพานรอง กาน้ำทองคำลายสลักพร้อมโต๊ะทองคำ กระโถนทองลายสลัก หีบหมากไม้แดงหุ้มทองคำ นอกจากนี้ ชุดเครื่องแต่งกายยังประกอบด้วยมาลาเส้าเสทิ้น เสื้อทรงประพาสคอบัว รัดประคด และดาบฝักทองคำ
อย่างไรก็ตาม ถึงแม้ในปัจจุบันจะมีระเบียบกำหนดเครื่องยศประกอบ แต่ก็มิได้พระราชทานให้ครอบครองอย่างประเพณีเดิม คงเชิญเครื่องยศมาตั้งประกอบในพิธีพระราชทานเครื่องราชอิสริยาภรณ์จุลจอมเกล้าเท่านั้น
ลักษณะพิเศษ > การสืบตระกูล (ฝ่ายหน้า)

บทความหลัก: เครื่องราชอิสริยาภรณ์จุลจอมเกล้า § การสืบตระกูลเครื่องราชอิสริยาภรณ์
เครื่องราชอิสริยาภรณ์จุลจอมเกล้า ชั้นปฐมจุลจอมเกล้านั้น สามารถสืบตระกูลเครื่องราชอิสริยาภรณ์ได้ตระกูลเฉพาะผู้ได้รับปฐมจุลจอมเกล้าฝ่ายหน้าเท่านั้น โดยบุตรชายของผู้ได้รับพระราชทานนั้น จะได้รับสืบตระกูลตั้งแต่บิดายังมีชีวิตอยู่ แต่การสืบตระกูลจะสิ้นสุดลงเพียงชั้นนี้
ลักษณะพิเศษ > คำนำหน้านาม (ฝ่ายใน)

สตรีที่ได้รับพระราชทานเครื่องราชอิสริยาภรณ์จุลจอมเกล้า ชั้นปฐมจุลจอมเกล้า สามารถใช้คำนำหน้านามว่า "ท่านผู้หญิง"
ส่วนสตรี ผู้ที่สมรสกับเจ้านายฝ่ายหน้าในราชวงศ์จักรี คือ ตั้งแต่หม่อมเจ้าขึ้นไป ใช้คำนำหน้านามว่า หม่อม หรือ สกุลยศเดิม เช่น หม่อมราชวงศ์ และหม่อมหลวง ไม่ต้องเปลี่ยนเป็นท่านผู้หญิง เรียกลำลองว่า คุณท่าน
สำหรับเจ้านายฝ่ายใน คือ ราชสกุล ชั้นหม่อมเจ้าขึ้นไปให้ใช้คำนำหน้าพระนามตามเดิม ไม่ว่าจะได้รับพระราชทานชั้นใด ส่วนสตรีที่เป็นราชนิกูลชั้น หม่อมราชวงศ์ และหม่อมหลวง เมื่อได้รับพระราชทานปฐมจุลจอมเกล้า ใช้คำนำหน้านามว่า"ท่านผู้หญิง"
ลักษณะพิเศษ > เกียรติยศศพ

ผู้ได้รับพระราชทานเครื่องราชอิสริยาภรณ์จุลจอมเกล้า ชั้นปฐมจุลจอมเกล้า เมื่อวายชนม์จะใช้คำว่า "ถึงแก่อสัญกรรม" และจะได้รับพระราชทานเกียรติยศศพ แต่ถ้าผู้วายชนม์เป็นสมาชิกราชตระกูล ดำรงตำแหน่งสำคัญ หรือได้รับพระราชทานเครื่องราชอิสริยาภรณ์ตระกูลอื่นที่มีลำดับเกียรติสูงกว่าก็อาจได้รับเกียรติยศศพสูงขึ้น โดยจะได้รับพระราชทานเกียรติยศศพ ดังนี้
| --- | --- |
 พระราชทานเมื่อสิ้นชีวิต น้ำหลวง  โกศมณฑป  ฉัตรเครื่อง  แตรงอน แตรฝรั่ง ปี่ กลองชนะ 10 ประโคมเวลารับพระราชทานน้ำอาบศพ  พระพิธีธรรม สวดพระอภิธรรม 7 คืน  ทรงบำเพ็ญพระราชกุศล 7 วัน:  พระราชทานเมื่อพระราชทานเพลิง รถวอเชิญโกศศพ  ฉัตรเครื่อง 10 แห่เวียนเมรุ  แตรงอน แตรฝรั่ง ปี่ กลองชนะ 10 ประโคมเวลาเวียนเมรุและเวลาพระราชทานเพลิง  พระพิธีธรรม สวดพระอภิธรรมประจำซ่างเมรุ  เสด็จพระราชดำเนินขึ้นเมรุพระราชทานเพลิง
การพระราชทาน

เครื่องราชอิสริยาภรณ์จุลจอมเกล้ามีพระมหากษัตริย์ทรงเป็นประธานของเครื่องอิสริยาภรณ์ รวมทั้งทรงไว้ซึ่งพระราชอำนาจที่จะพระราชทานแก่ผู้ที่ทรงพระราชดำริเห็นสมควรและเรียกคืนเครื่องราชอิสริยาภรณ์นี้ได้ ปัจจุบัน เครื่องราชอิสริยาภรณ์จุลจอมเกล้า ชั้นปฐมจุลจอมเกล้า แบ่งออกสำหรับพระราชทานฝ่ายหน้าจำนวน 30 สำรับ และฝ่ายในจำนวน 20 สำรับ นอกจากนี้ ยังสามารถพระราชทานแก่เจ้านายหรือผู้มีเกียรติจากต่างประเทศซึ่งไม่นับรวมกับจำนวนดังกล่าว
ผู้ได้รับพระราชทานปฐมจุลจอมเกล้าจะได้รับใบประกาศนียบัตรทรงลงพระปรมาภิไธยและประทับพระราชลัญจกร อย่างไรก็ตาม เมื่อผู้ได้รับพระราชทานปฐมจุลจอมเกล้าวายชนม์ลง ผู้รับมรดกจะต้องส่งเครื่องราชอิสริยาภรณ์คืนภายใน 30 วัน ถ้าส่งคืนไม่ได้กองมรดกจะต้องรับผิดชอบ ส่วนกรณีผู้ได้รับพระราชทานปฐมจุลจอมเกล้าได้รับพระราชทานเครื่องราชอิสริยาภรณ์ตระกูลจุลจอมเกล้าในชั้นที่สูงขึ้นหรือทรงเรียกคืนเครื่องราชอิสริยาภรณ์  ถ้าผู้รับพระราชทานไม่สามารถส่งคืนได้ ต้องชดใช้ราคาสำหรับเครื่องราชอิสริยาภรณ์นั้น สำหรับฝ่ายหน้าต้องชดใช้เป็นจำนวนเงิน 3,073,630 บาท และฝ่ายใน 1,273,826 บาท
การพระราชทาน > รายพระนามและรายนามผู้ได้รับพระราชทาน

บทความหลัก: รายพระนามและชื่อผู้ได้รับพระราชทานปฐมจุลจอมเกล้า
ปัจจุบัน ผู้ได้รับพระราชทานเครื่องราชอิสริยาภรณ์จุลจอมเกล้า ชั้นปฐมจุลจอมเกล้า ประกอบด้วยพระบรมวงศานุวงศ์และข้าราชการชั้นผู้ใหญ่ทั้งฝ่ายหน้าและฝ่ายใน เช่น
สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
สมเด็จพระนางเจ้าสุทิดา พัชรสุธาพิมลลักษณ พระบรมราชินี
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี
ทูลกระหม่อมหญิงอุบลรัตนราชกัญญา สิริวัฒนาพรรณวดี
พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ
สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา
พระเจ้าวรวงศ์เธอ พระองค์เจ้าสิริภาจุฑาภรณ์
พระเจ้าวรวงศ์เธอ พระองค์เจ้าอทิตยาทรกิติคุณ
พระวรวงศ์เธอ พระองค์เจ้าเฉลิมศึกยุคล
เจ้าคุณพระสินีนาถ พิลาสกัลยาณี
ท่านผู้หญิงศรีรัศมิ์ สุวะดี
เกษม วัฒนชัย
สุเมธ ตันติเวชกุล
พลากร สุวรรณรัฐ
สถิตย์พงษ์ สุขวิมล
จิรายุ อิศรางกูร ณ อยุธยา
สุรยุทธ์ จุลานนท์
แหล่งข้อมูลอื่น

ปฐมจุลจอมเกล้าฝ่ายหน้า เก็บถาวร 2007-12-20 ที่ เวย์แบ็กแมชชีน จาก สำนักเลขาธิการคณะรัฐมนตรี
ปฐมจุลจอมเกล้าฝ่ายใน เก็บถาวร 2007-12-20 ที่ เวย์แบ็กแมชชีน จาก สำนักเลขาธิการคณะรัฐมนตรี
| ด ค กเครื่องราชอิสริยาภรณ์จุลจอมเกล้า |
| --- | --- |
ฝ่ายหน้า (บุรุษ): ปฐมจุลจอมเกล้าวิเศษ • ปฐมจุลจอมเกล้า (รายนาม) • ทุติยจุลจอมเกล้าวิเศษ • ทุติยจุลจอมเกล้า • ตติยจุลจอมเกล้าวิเศษ • ตติยจุลจอมเกล้า • ตติยานุจุลจอมเกล้า
ฝ่ายใน (สตรี): ปฐมจุลจอมเกล้า (รายนาม) • ทุติยจุลจอมเกล้าวิเศษ (รายนาม) • ทุติยจุลจอมเกล้า • ตติยจุลจอมเกล้า • จตุตถจุลจอมเกล้า
ดูเพิ่ม: เครื่องราชอิสริยาภรณ์ไทย • ลำดับเกียรติ • ท่านผู้หญิง • คุณหญิง
หมวดหมู่ • สถานีย่อย
↑  http://www.ratchakitcha.soc.go.th/DATA/PDF/2561/B/001/1.PDF
ปฐมจุลจอมเกล้าสำหรับฝ่ายใน
เครื่องยศประกอบเครื่องราชอิสริยาภรณ์ปฐมจุลจอมเกล้า ฝ่ายหน้า
การีม แบนเซมา

การีม ม็อสตาฟา แบนเซมา (ฝรั่งเศส: Karim Mostafa Benzema; อาหรับ: ‎كريم بنزيما‎; เกิดเมื่อวันที่ 19 ธันวาคม ค.ศ. 1987) เป็นนักฟุตบอลอาชีพชาวฝรั่งเศสที่เล่นเป็นกองหน้าให้แก่สโมสรอัลอิตติฮาดในซาอุดีโปรเฟสชันนัลลีก ได้รับการยกย่องว่าเป็นหนึ่งในกองหน้าที่ดีที่สุดตลอดกาล เขาเป็นกองหน้าตัวสร้างสรรค์ที่ขึ้นชื่อเรื่องความสามารถในการทำประตู รวมถึงทักษะทางเทคนิค วิสัยทัศน์ และความเก่งกาจในสนาม แบนเซมาคว้า 24 ถ้วยรางวัลกับเรอัลมาดริด รวมถึงลาลิกา 4 สมัย, โกปาเดลเรย์ 3 สมัย และยูฟ่าแชมเปียนส์ลีก 5 สมัย เขาได้รับการยกย่องให้เป็นหนึ่งในกองหน้าที่ดีที่สุดตลอดกาล เขาถือเป็นผู้เล่นที่ทำประตูให้แก่เรอัลมาดริดมากที่สุดเป็นอันดับสอง และทำแอสซิสต์ให้แก่สโมสรได้มากที่สุดตลอดกาล
แบนเซมาเกิดที่ลียงโดยมีพ่อและแม่เป็นชาวแอลจีเรีย เขาเริ่มต้นอาชีพในทีมชุดใหญ่กับออแล็งปิกลียอแนใน ค.ศ. 2005 และพาทีมคว้าแชมป์ลีกเอิงติดต่อกันสามสมัย และใน ค.ศ. 2008 เขาได้รับรางวัลนักฟุตบอลยอดเยี่ยมของลีกฝรั่งเศส และมีชื่อติดทีมยอดเยี่ยมของลีกเอิง ก่อนจะได้รับรางวัลผู้ทำประตูสูงสุดในลีกเอิงใน ค.ศ. 2009 ซึ่งเป็นฤดูกาลที่เขาพาทีมคว้าแชมป์ลีกสี่สสมัยติดต่อกันรวมถึงแชมป์กุปเดอฟร็องส์ เขาย้ายไปร่วมทีมเรอัลมาดริดด้วยค่าตัว 35 ล้านยูโร ซึ่งถือเป็นสถิติการย้ายทีมของผู้เล่นชาวฝรั่งเศส และแม้จะประสบปัญหาในการปรับตัวในฤดูกาลแรก เขาก็พัฒนาตนเองและกลายเป็นหนึ่งในผู้เล่นตัวหลักในแนวรุกของทีมร่วมกับ คริสเตียโน โรนัลโด และ แกเร็ท เบล อันเป็นที่มาของฉายาสามประสาน "BBC" ซึ่งมีส่วนสำคัญในการพาทีมคว้าแชมป์ยูฟ่าแชมเปียนส์ลีก 4 สมัยระหว่าง ค.ศ. 2014–18
ภายหลังการย้ายทีมของโรนัลโด แบนเซมาได้เปลี่ยนบทบาทการเล่นจากตำแหน่งกองหน้าตัวหลอก (False 9) ไปเป็นกองหน้าตัวเป้า ส่งผลให้ความโดดเด่นในการเล่นของเขาเพิ่มขึ้นอย่างมาก โดยเขาได้รับการเสนอชื่อให้อยู่ในทีมยอดเยี่ยมประจำฤดูกาลของลาลิกาในฤดูกาล 2018–19, 2019–20, 2020–21 และ 2021–22 รวมทั้งรางวัลผู้เล่นยอดเยี่ยมประจำฤดูกาลของลาลิกาในฤดูกาล 2019–20 และรับรางวัลผูทำประตูสูงสุดของลาลิกาในฤดูกาล 2021–22 และจากการรับบทบาทเป็นกัปตันทีม รวมถึงผลงานโดดเด่นในการพาทีมคว้าแชมป์ยูฟ่าแชมเปียนส์ลีกฤดูกาล 2021–22 ส่งผลให้การแข่งขันในฤดูกาลนั้นได้รับการยกย่องให้เป็นหนึ่งในฤดูกาลที่ดีที่สุดของประวัติศาสตร์การแข่งขันฟุตบอลยุโรป ซึ่งแบนเซมายังเป็นผู้ทำประตูสูงสุดและได้รับรางวัลผู้เล่นยอดเยี่ยมของรายการ
ในระดับทีมชาติ แบนเซมาเป็นส่วนหนึ่งของทีมชาติฝรั่งเศสรุ่นอายุไม่เกิน 17 ปี ซึ่งชนะการแข่งขันฟุตบอลชิงแชมป์แห่งชาติยุโรป 2004 ก่อนจะติดทีมชาติชุดใหญ่ครั้งแรกใน ค.ศ. 2007 ด้วยวัย 19 ปี และลงแข่งขันให้ทีมชาติรวม 97 นัด รวมทั้งทำประตูได้ในการแข่งขันรายการเมเจอร์ (ฟุตบอลโลก และ ฟุตบอลชิงแชมป์แห่งชาติยุโรป) สามรายการ และลงแข่งขันอีกสี่รายการในฟุตบอลชิงแชมป์แห่งชาติยุโรป 2008, 2012 และ 2020 และฟุตบอลโลก 2014 ประตูแรกในนามทีมชาติของเขา เกิดขึ้นในเกมกระชับมิตรที่พบทีมชาติออสเตรีย ปัจจุบันแบนเซมาเป็นผู้เล่นที่ทำประตูมากที่สุดเป็นอันดับที่หกตลอดกาลของทีมชาติฝรั่งเศส แบนเซม่าถูกตัดออกจากทีมชาติชุดที่ไปแข่งขันฟุตบอลโลก 2010 และจากกรณีปัญหาและเรื่องอื้อฉาวส่วนตัวใน ค.ศ. 2015 ส่งผลให้เขาไม่ได้ลงเล่นให้ทีมชาตินานถึงห้าปี ก่อนจะกลับมาลงแข่งขันฟุตบอลชิงแชมป์แห่งชาติยุโรป 2020 และประกาศเลิกเล่นทีมชาติหลังจบฟุตบอลโลก 2022 เขาได้รับรางวัลนักฟุตบอลยอดเยี่ยมของฝรั่งเศสจากสมาคมฟุตบอลฝรั่งเศส 4 สมัย และคว้ารางวัลบาลงดอร์ 2022 โดยถือเป็นนักฟุตบอลชาวฝรั่งเศสคนที่ห้าที่ได้รางวัล และด้วยวัย 34 ปี และ 302 วัน เขาถือเป็นผู้เล่นที่มีอายุมากที่สุดเป็นอันดับสองที่ได้รับรางวัลนี้ต่อจากสแตนลีย์ แมตธิวส์
เกียรติประวัติ > ออแล็งปิกลียอแน

ลีกเอิง :  2004–05, 2005–06, 2006–07, 2007–08
กุปเดอฟร็องส์ : 2007–08
ทรอเฟเดช็องปียง : 2006, 2007
เกียรติประวัติ > เรอัลมาดริด

ลาลิกา :  2011–12, 2016–2017, 2019–2020, 2021–2022
โกปาเดลเรย์ : 2010–11, 2013–14 , 2022-2023
ซูเปร์โกปาเดเอสปัญญา : 2012, 2017
ยูฟ่าแชมเปียนส์ลีก : 2013–14 , 2015–2016, 2016–2017, 2017–2018, 2021–2022
ยูฟ่าซูเปอร์คัพ : 2014 2016 2022
ฟุตบอลชิงแชมป์สโมสรโลก : 20142022
เกียรติประวัติ > รางวัลส่วนตัว

บาลงดอร์ : 2022
กล่องเสียงอักเสบ

ระวังสับสนกับ คอหอยอักเสบ
| กล่องเสียงอักเสบ (Laryngitis) |
| --- | --- |

ภาพส่องกล้องของกล่องเสียงอักเสบเหตุกรดไหลย้อน
การออกเสียง: /ˌlærɪnˈdʒaɪtɪs/ 
สาขาวิชา: แพทย์หู คอ จมูก
อาการ: เสียงแหบ เป็นไข้ เจ็บที่คอ/บริเวณกล่องเสียง
ระยะดำเนินโรค: ปกติน้อยกว่าสองอาทิตย์
สาเหตุ: การบาดเจ็บ โรคติดเชื้อไวรัสและแบคทีเรีย
วิธีวินิจฉัย: ตามอาการ หรือส่องกล้องตรวจถ้าน่าเป็นห่วง
โรคอื่นที่คล้ายกัน: ฝากล่องเสียงอักเสบ มะเร็งกล่องเสียง กล่องเสียงและท่อลมอักเสบ
การรักษา: พักเสียง ทานน้ำ
ความชุก: เป็นเรื่องสามัญ
กล่องเสียงอักเสบ (อังกฤษ: Laryngitis) เป็นการอักเสบที่กล่องเสียง
อาการบ่อยครั้งรวมเสียงแหบ และอาจมีไข้ ไอ เจ็บคอด้านหน้า และกลืนลำบาก
โดยปกติจะเป็นไม่เกิน 2 อาทิตย์
อาการจัดว่าเฉียบพลัน (acute) ถ้าเป็นน้อยกว่า 3 อาทิตย์และเรื้อรัง (chronic) เมื่อเป็นมากกว่า 3 อาทิตย์
แบบฉับพลันปกติเป็นส่วนของการติดเชื้อทางลมหายใจส่วนบนเนื่องกับไวรัส
เหตุอื่นรวมทั้งการติดเชื้ออื่น ๆ เช่น ไวรัสและเชื้อรา และการบาดเจ็บ เช่นที่เกิดจากการไอเป็นต้น
อาการเรื้อรังอาจเกิดจากการสูบบุหรี่ วัณโรค ภูมิแพ้ กรดไหลย้อน ข้ออักเสบรูมาตอยด์ หรือโรคซาร์คอยด์
กลไกที่เป็นเหตุก็คือความระคายเคืองที่สายเสียง
อาการน่าเป็นห่วงต่าง ๆ ที่ต้องตรวจเพิ่มรวมทั้งหายใจเข้าเสียงฮื๊ด มีประวัติฉายรังสีที่คอ มีปัญหาการกลืน เป็นนานกว่า 3 อาทิตย์ และมีประวัติสูบบุหรี่
ถ้ามีอาการน่าเป็นห่วง สายเสียงควรจะตรวจโดยส่องกล้อง (laryngoscopy)
ภาวะอื่น ๆ ที่ก่ออาการเดียวกันรวมทั้งฝากล่องเสียงอักเสบ กล่องเสียงและท่อลมอักเสบ การสูดเอาสิ่งแปลกปลอมเข้า และมะเร็งกล่องเสียง
อาการแบบฉับพลันปกติจะหายเองโดยไม่ต้องรักษา
และการพักเสียงประกอบกับทานน้ำให้เพียงพออาจช่วย
ยาปฏิชีวนะทั่วไปจะไม่ช่วยรักษาอาการรูปแบบนี้
แม้อาการแบบฉับพลันจะสามัญแต่แบบเรื้อรังก็ไม่ปกติ
แบบเรื้อรังเกิดขึ้นในวัยกลางคนมากกว่าโดยจะสามัญในชายมากกว่าหญิง
อาการ

อาการหลักของกล่องเสียงอักเสบก็คือเสียงแหบ เพราะภาวะนี้มีหลายสาเหตุ อาการอื่น ๆ ก็อาจต่างกันโดยขึ้นอยู่กับเหตุ ซึ่งรวมทั้ง
คอแห้งคอเจ็บ
ไอ (อาจเป็นเหตุและ/หรือเป็นอาการของกล่องเสียงอักเสบ)
กระแอม/ขับเสมหะบ่อย ๆ
น้ำลายมาก
กลืนลำบาก
รู้สึกบวมที่บริเวณกล่องเสียง (ไม่สบายตรงด้านหน้าคอ)
เหมือนมีอะไรอยู่ในคอ
อาการคล้ายเป็นหวัดหรือเป็นไข้หวัดใหญ่ (ซึ่งเหมือนกับการไอ คืออาจเป็นเหตุของกล่องเสียงอักเสบด้วยเหมือนกัน)
ต่อมน้ำเหลืองบวมในคอ หน้าอก หรือใบหน้า
เป็นไข้
ปวดกล้ามเนื้อ
หายใจลำบาก โดยมากในเด็ก
อาการ > ลักษณะเสียง

นอกจากเสียงแหบ ความดังค่อยและความแหลมทุ้มของเสียงก็อาจเปลี่ยนไปด้วย
คนไข้อาจพูดเสียงต่ำเสียงสูงกว่าปกติ ขึ้นอยู่กับว่าสายเสียงบวมหรือแข็ง
เสียงพูดอาจจะฟังเหมือนลมแทรก เพราะอากาศสามารถวิ่งผ่านช่องระหว่างสายเสียง เสียงอาจค่อยลง
และมีพิสัยทุ้มแหลมลดลง
เหตุ

กล่องเสียงอักเสบอาจเกิดจากการติดเชื้อหรือเหตุอื่น ๆ 
การอักเสบของสายเสียงที่เป็นผลทำให้เสียงเปลี่ยนไป
ซึ่งปกติจะเกิดตอบสนองต่อการติดเชื้อ การบาดเจ็บ หรือการแพ้
กล่องเสียงอักเสบเรื้อรังอาจมีเหตุจากปัญหาที่หนักกว่าอื่น ๆ เช่น ความเสียหายทางประสาท แผลเปื่อย ติ่งเนื้อเมือก หรือปุ่มหนาและแข็ง (nodule) ที่สายเสียง
เหตุ > แบบฉับพลัน > ติดเชื้อไวรัส

แบบฉับพลันโดยมากจะเกิดจากการติดเชื้อไวรัส
ที่สามัญสุดก็คือ rhinovirus, ไวรัสไข้หวัดใหญ่, parainfluenza virus (HPIV), adenovirus, โคโรนาไวรัส, และ respiratory syncytial virus (RSV)
ส่วนคนไข้ที่ภูมิคุ้มกันเสียหาย ไวรัสอื่น ๆ เช่น เริม, เอชไอวี และ coxsackievirus ก็อาจเป็นเหตุด้วยเหมือนกัน
เหตุ > แบบฉับพลัน > ติดเชื้อแบคทีเรีย

นี่เป็นเหตุหลักอีกอย่างหนึ่งของกล่องเสียงอักเสบฉับพลัน ซึ่งอาจเกิดคู่กับหรือมีเหตุจากการติดเชื้อไวรัสอีกอย่างหนึ่ง
เชื้อแบคทีเรียที่สามัญรวมทั้ง
streptococcus กลุ่ม A, Streptococcus pneumoniae (เหตุของปอดบวม), Corynebacterium diphtheriae (เหตุของโรคคอตีบ), Moraxella catarrhalis, Haemophilus influenzae, Bordetella pertussis (เหตุของโรคไอกรน), Bacillus anthracis (เหตุอย่างหนึ่งของแอนแทรกซ์), และ Mycobacterium tuberculosis (เหตุของวัณโรค)
ในประเทศกำลังพัฒนา อาจมีแบคทีเรียที่เป็นเหตุอื่น ๆ เช่น mycobacterium และเชื้อซิฟิลิส แต่ก็เกิดในประเทศพัฒนาแล้วเหมือนกัน
เหตุ > แบบฉับพลัน > ติดเชื้อรา

ตามงานทบทวนวรรณกรรมของวารสารแพทย์ เดอะ บีเอ็มเจ กล่องเสียงอักเสบเพราะติดเชื้อราก็สามัญแต่วินิจฉัยไม่ค่อยถูกต้อง และอาจเป็นเหตุถึง 10% ของกล่องเสียงอักเสบแบบฉับพลัน
คนไข้ทั้งที่มีภูมิคุ้มกันปกติและเสียหายสามารถมีกล่องเสียงอักเสบเหตุเชื้อราได้ ซึ่งอาจเป็นผลของการได้ยาปฏิชีวนะหรือการสูดยา corticosteroids เมื่อเร็ว ๆ นี้
เชื้อราที่อาจเป็นเหตุรวมทั้ง
Histoplasma, Blastomyces, Candida (โดยเฉพาะผู้ที่ภูมิคุ้มกันเสียหาย), Cryptococcus และ Coccidioides